Strada surpată din Slănic / Prefectul de Prahova anunţă că tasarea craterului prezintă urme de stabilizare
Prefectul judeţului Prahova, Emil Drăgănescu, a anunţat că tasarea craterului de la Slănic prezintă urme de stabilizare, transmite Agerpres.
„În urma constatărilor făcute aseară la faţa locului, împreună cu prof. univ. dr. ing. Manole Stelian Şerbulea, cu reprezentantul Apelor Române, Grădinaru Florin Adrian, şi alături de primarul oraşului Slănic, Costea Daneluş, am constatat că tasarea prezintă urme de stabilizare”, a informat, duminică, prefectul judeţului Prahova, într-un comunicat de presă.
Prefectul judeţului Prahova precizează că va monitoriza în continuare situaţia şi va aduce la cunoştinţa opiniei publice eventualele modificări.
O stradă din oraşul prahovean Slănic s-a prăbuşit, săptămâna trecută, pe o suprafaţă de peste 60 de metri pătraţi, adâncimea craterului având circa doi metri, astfel că autorităţile au decis evacuarea localnicilor din zonă. Peste 40 de persoane au fost evacuate.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank